**Pasvalio rajono savivaldybės taryba**

**Sprendimas**

**Dėl pasvalio rajono savivaldybės tarybos 2018 m. rugpjūčio 28 d. sprendimo Nr. t1-163 „dėl PASVALIO RAJONO SAVIVALDYBĖS darbo su šeimomis, taikant Atvejo vadybą, tvarkos aprašo patvirtinimo“ pakeitimo**

2023 m. vasario d. Nr. T1-

Pasvalys

Vadovaudamasi Lietuvos Respublikos vietos savivaldos įstatymo 18 straipsnio 1 dalimi, Lietuvos Respublikos socialinių paslaugų įstatymo 13 straipsniu, vykdydama Atvejo vadybos tvarkos aprašą, patvirtintą Lietuvos Respublikos socialinės apsaugos ir darbo ministro 2018 m. kovo 29 d. įsakymu Nr. A1-141 „Dėl Atvejo vadybos tvarkos aprašo patvirtinimo“ (Lietuvos Respublikos socialinės apsaugos ir darbo ministro 2019 m. gruodžio 30 d. įsakymo A1-802 redakcija), atsižvelgdama į Pasvalio socialinių paslaugų centro 2023 m sausio 4 d. raštą Nr. 1A-7 „Dėl komisijos keitimo“, Pasvalio rajono savivaldybės taryba nusprendžia:

1. Pakeisti Pasvalio rajono savivaldybės darbo su šeimomis, taikant atvejo vadybą, tvarkos aprašą, patvirtintą Pasvalio rajono savivaldybės tarybos 2018 m. rugpjūčio 28 d. sprendimu Nr. T1-163 „Dėl Pasvalio rajono savivaldybės darbo su šeimomis, taikant atvejo vadybą, tvarkos aprašo patvirtinimo“ (Pasvalio rajono savivaldybės tarybos 2020 m. rugsėjo 30 d. sprendimo Nr. T1-187 redakcija) (toliau – Aprašas):

1.1. Pakeisti Aprašo 6 punktą ir jį išdėstyti taip:

„6. Atvejo vadybininkas, vadovaudamasis Tvarkos aprašo nustatyta tvarka ir terminais, inicijuoja ir organizuoja atvejo nagrinėjimo posėdžius, pildo pagalbos planą, kuriame atsispindi informacija apie šeimą ir dalyvių išsakytos nuomonės, koordinuoja, užbaigia Atvejo vadybos procesą.“

1.2. Pakeisti Aprašo 7 punktą ir jį išdėstyti taip:

„7. Paslaugų centro direktoriaus įsakymu iš ne mažiau kaip 3 asmenų sudaroma Piniginės socialinės paramos skyrimo komisija (toliau – Komisija), kuri nagrinėja šeimai siūlomus piniginės socialinės paramos teikimo būdus. Komisijos posėdžiai protokoluojami. Protokolą surašo Paslaugų centro direktoriaus įsakymu paskirtas Komisijos sekretorius, kuris yra Komisijos narys“.

1.3. Pakeisti Aprašo 8 punktą ir jį išdėstyti taip:

„8. Iki pirmo atvejo nagrinėjimo posėdžio atvejo vadybininkas, pasitelkęs socialinį darbuotoją, dirbantį su šeima, surenka visą atvejo vadybos procesui reikalingą Tvarkos apraše nustatytą informaciją apie vaiką ir jo šeimą ar kitus svarbius vaikui asmenis, pareikalaudamas jos iš švietimo, socialines paslaugas teikiančių įstaigų, teisėsaugos institucijų, vietos bendruomenės ir nevyriausybinių organizacijų, esant tarnybiniam būtinumui – iš sveikatos priežiūros įstaigų. Informacija atvejo vadybininkui teikiama neatlygintinai.“

1.4. Pakeisti Aprašo 9 punktą iki dvitaškio ir jį išdėstyti taip:

„9. Į Atvejo nagrinėjimo posėdį:“

1.5. Pakeisti Aprašo 9.2.9 papunktį ir jį išdėstyti taip:

„9.2.9. vietos bendruomenės nariai, nevyriausybinių organizacijų, dirbančių vaiko teisių, vaiko gerovės ir (ar) šeimos gerovės srityje, atstovai, taip pat asmenys, turintys įgaliojimą atstovauti šeimai. Asmenys, turintys įgaliojimą atstovauti šeimai, negali dalyvauti atvejo nagrinėjimo posėdyje nedalyvaujant pačiai šeimai.“

1.6. Pakeisti Aprašo 11 punktą ir jį išdėstyti taip:

„11. Atvejo nagrinėjimo posėdžiai organizuojami ir vykdomi Tvarkos apraše nustatyta tvarka. Atvejo nagrinėjimo posėdžio metu vertinama specialistų turima informacija apie vaiką ir jo tėvus, situacija šeimoje, kita Tvarkos apraše nustatyta informacija. Atvejo nagrinėjimo posėdžio metu siūlomi išmokų vaikams, kaip tai numato Lietuvos Respublikos išmokų vaikams įstatymas, teikimo būdai, užpildant Rekomendaciją dėl išmokų teikimo formų ir būdų nustatymo (toliau – Rekomendacija) (forma patvirtinta socialinės apsaugos ir darbo ministro įsakymu). Taip pat aptariami šeimai siūlomi piniginės socialinės paramos teikimo būdai ir ši informacija perduodama svarstyti Komisijai“.

1.7. Pakeisti Aprašo 12 punktą ir jį išdėstyti taip:

„12. Komisijos sprendimai dėl piniginės socialinės paramos įforminami protokolu.“

1.8. Pakeisti Aprašo 13 punktą ir jį išdėstyti taip:

„13. Po atvejo nagrinėjimo posėdžio atvejo vadybininkas parengia raštą dėl socialinių paslaugų skyrimo / nutraukimo ar stabdymo ir raštu ar elektroninėmis ryšio priemonėmis pateikia Skyriui dėl socialinių paslaugų skyrimo.“

1.9. Pakeisti Aprašo 16.1 papunktį ir jį išdėstyti taip:

„16.1. raštas dėl socialinių paslaugų skyrimo / nutraukimo ar stabdymo.“

1.10. Pakeisti Aprašo 20.4 papunktį ir jį išdėstyti taip:

„20.4. iki kito mėnesio 10 d. Paslaugų centro Darbo su šeimomis padalinio vadovui (toliau – padalinio vadovas) pateikia informaciją apie šeimai suteiktą pagalbą ir pokyčius šeimoje (forma patvirtinta Paslaugų centro direktoriaus įsakymu).“

1.11. Pakeisti Aprašo 20.5 papunktį ir jį išdėstyti taip:

„20.5. suformuoja šeimos bylą, į kurią susegami: šeimos prašymai ir paaiškinimai, Lankymosi šeimoje tvarkaraštis, Atvejo aprašymai, pagalbos šeimai plano kopija, sprendimo dėl socialinių paslaugų asmeniui (šeimai) skyrimo kopija, iš įvairių institucijų ir įstaigų surinkta informacija apie šeimą, Komisijos protokolo išrašas, Rekomendacija.“

2. Nustatyti, kad šis sprendimas:

2.1. skelbiamas Teisės aktų registre ir Pasvalio rajono savivaldybės interneto svetainėje www.pasvalys.lt;

2.2. sprendimas įsigalioja kitą dieną po oficialaus paskelbimo Teisės aktų registre.

Sprendimas per vieną mėnesį gali būti skundžiamas Lietuvos Respublikos administracinių bylų teisenos įstatymo nustatyta tvarka.

Savivaldybės meras

Parengė

Vyriausioji specialistė

Danguolė Brazdžionienė

2023-01-09 tel. 8 610 60 408

Suderinta DVS Nr. RTS-6

Pasvalio rajono savivaldybės tarybai

**AIŠKINAMASIS RAŠTAS**

**Dėl pasvalio rajono savivaldybės tarybos 2018 m. rugpjūčio 28 d. sprendimo Nr. t1-163 „dėl** **PASVALIO RAJONO SAVIVALDYBĖS darbo su šeimomis, taikant Atvejo vadybą, tvarkos aprašo patvirtinimo“ pakeitimo**

**…………………………….**

2023 m. sausio 9 d.

Pasvalys

**1. Sprendimo projekto rengimo pagrindas.** Pasikeitė kai kurie teisės aktai, reglamentuojantys socialinių paslaugų teikimą šeimoms, patiriančioms riziką:

Lietuvos Respublikos socialinės apsaugos ir darbo ministro 2022 m. birželio 30 d. įsakymu Nr. A1-448 „Dėl Lietuvos Respublikos socialinės apsaugos ir darbo ministro 2006 m. balandžio 5 d. įsakymu Nr. A1-94 „Dėl Asmens (šeimos) socialinių paslaugų poreikio nustatymo ir skyrimo tvarkos aprašo ir Senyvo amžiaus asmens bei suaugusio asmens su negalia socialinės globos poreikio nustatymo metodikos patvirtinimo“ pakeitimo“ patvirtinta nauja Socialinių paslaugų poreikio vertinimo ir poreikio nustatymo metodika (toliau – Aprašas). Patvirtintu teisės aktu keičiasi socialinio paslaugų poreikio vertinimo formos, nustatymo metodika. Aprašo 41 punktas nurodo, kad „Socialinę riziką patiriančių šeimų, socialinę riziką patiriančių vaikų ir jų šeimų socialinių paslaugų poreikį nustato atvejo vadybininkas, vadovaudamasis Atvejo vadybos tvarkos aprašu, patvirtintu Lietuvos Respublikos socialinės apsaugos ir darbo ministro 2018 m. kovo 29 d. įsakymu Nr. A1-141 „Dėl Atvejo vadybos tvarkos aprašo patvirtinimo“ (socialinių paslaugų poreikio pagal Aprašą nustatyti nereikia)“.

Lietuvos Respublikos išmokų vaikams įstatymo 19 straipsnis numato, kad „asmenims, patiriantiems socialinę riziką, išmokos teikiamos socialinės apsaugos ir darbo ministronustatyta tvarka“.

Lietuvos Respublikos piniginės socialinės paramos nepasiturintiems gyventojams įstatymo 22 straipsnis nustatyta teikiamos piniginės socialinės paramos formos: „1) pinigais; 2) nepinigine forma (maisto produktais, drabužiais ir kitomis reikalingomis prekėmis, socialinėmis kortelėmis, maitinimo talonais, apmokant vaikų (įvaikių) maitinimo išlaidas mokyklose ar dienos centruose, apmokant suaugusių asmenų gydymosi nuo priklausomybių ligų išlaidas ir kitais savivaldybės tarybos nustatytais būdais); 3) pinigais ir (ar) nepinigine forma teikiamą socialinę pašalpą derinant su socialinėmis paslaugomis (bendrosiomis, socialinės priežiūros).“

**2. Sprendimo projekto tikslai ir uždaviniai.** Sprendimo projektu siūloma patvirtintiPasvalio rajono savivaldybės darbo su šeimomis, taikant Atvejo vadybą, tvarkos aprašo pakeitimus, kuriais vadovaujantis Pasvalio socialinių paslaugų centre Darbui su šeimomis padalinyje darbas ir veiklos, teikiant paslaugas šeimoms, būtų organizuojamas taip, kad atitiktų priimtus teisės aktus.

**3. Kokios siūlomos naujos teisinio reguliavimo nuostatos ir kokių rezultatų laukiama.**

Savivaldybės tarybos sprendimo projektas nustato pakoreguotą asmens (šeimos) socialinių paslaugų poreikio nustatymo tvarką, socialinių paslaugų skyrimo, jų teikimo sustabdymo ir nutraukimo, socialinių išmokų mokėjimo būdus. Savivaldybės tarybos sprendimo projekte siūloma, kad Pasvalio socialinių paslaugų centras Socialinės paramos ir sveikatos skyriui vietoje buvusios socialinių paslaugų poreikio vertinimo formos, pateiktų raštą dėl socialinių paslaugų skyrimo / nutraukimo / stabdymo; atvejo nagrinėjimo posėdžius kviestų atvejo vadybininkai (tam nebūtų sudaroma atskira komisija); išmokų vaikui mokėjimo būdai būtų aptariami atvejo vadybos posėdžio metu, o piniginės socialinės paramos teikimo būdai, kaip ir numato teisės aktai, būtų apsvarstyti sudarytoje komisijoje.

Kadangi Pasvalio socialinių paslaugų centro darbui su šeimomis padalinys turi įdiegęs „EQUASS“ kokybės sistemą, tai priimti Savivaldybės tarybos sprendimo pakeitimai sudarytų galimybę mažinti administracinę naštą, nedubliuoti informacijos, teikti kokybiškas paslaugas.

**4. Skaičiavimai, išlaidų sąmatos, finansavimo šaltiniai**.

Sprendimo įgyvendinimui papildomų lėšų nereikės.

**5. Numatomo teisinio reguliavimo poveikio vertinimo rezultatai** (jeigu rengiant sprendimo projektą toks vertinimas turi būti atliktas ir jo rezultatai nepateikiami atskiru dokumentu), **galimos neigiamos priimto sprendimo pasekmės ir kokių priemonių reikėtų imtis, kad tokių pasekmių būtų išvengta.**

Priėmus sprendimo projektą, neigiamų pasekmių nenumatoma.

**6. Jeigu sprendimui įgyvendinti reikia įgyvendinamųjų teisės aktų, – kas ir kada juos turėtų priimti.**

Priimti papildomų teisės aktų nereikia.

**7. Sprendimo projekto antikorupcinis vertinimas.**

Parengtas.

**8. Sprendimo projekto iniciatoriai ir** **asmuo atsakingas už sprendimo vykdymo kontrolę.**

Iniciatorius – Socialinės paramos ir sveikatos skyrius. Atsakingas už sprendimo vykdymo kontrolę asmuo **–** Skyriaus vedėja Ramutė Ožalinskienė.

**9. Pridedami dokumentai.**

Pasvalio socialinių paslaugų centro 2023 m. sausio 4 d. raštas Nr. 1A-7 „Dėl komisijų keitimo“.

Vyriausioji specialistė Danguolė Brazdžionienė